Държавен вестник, бр. 55, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  55
ския съвет за одобряване на запис на заповед, 
издадени по реда за поемане на дълг съгласно 
действащото законодателство.“
2. В ал. 6 след думите „ал. 4 или ал. 5“ 
се добавя „или срокът за предявяване на 
плащанията при запис на заповед по ал. 5“.
3. В ал. 7 след думата „освобождава“ се 
добавя „или записът на заповед се връща на 
издателя“.
§ 5. В чл. 12, ал. 2 след думата „одобрена“ 
се добавя „от Разплащателната агенция“.
§ 6. В чл. 13 се създават ал. 3 и 4:
„(3) Финансова помощ не се предоставя на 
кандидати/ползватели на помощта, за които 
бъде установена функционална несамостоятел­
ност и/или изкуствено създаване на условия, 
необходими за получаване на помощта, с цел 
осъществяване на предимство в противоречие 
с целите на мярката.
(4) В случаите на кандидати общини не се 
прилага изискването на ал. 3 по отношение 
на функционалната несамостоятелност.“
§ 7. В чл. 17, ал. 3, думите „лицензиране 
и/или разрешение“ се заменят с „лицензира­
не, разрешение и/или регистрация“, а думите 
„лицензи и/или разрешения“ се заменят с 
„лицензи, разрешения и/или регистрация“.
§ 8. В чл. 20 се правят следните изменения 
и допълнения:
1. В ал. 1 се правят следните изменения:
а) в т. 2 в края на изречението се поставя 
запетая и се добавят думите „включително 
чрез финансов лизинг“;
б) в т. 3, буква „б“ в края на изречението се 
поставя запетая и се добавя „както и разходи 
за изработване и монтаж на информационна 
табела по чл. 48“.
2. Създава се нова ал. 2:
„(2) Закупуването чрез финансов лизинг на 
активи по ал. 1, т. 2 е допустимо при условие, 
че ползвателят на помощта стане собственик 
на съответния актив не по-късно от датата на 
подаване до РА на заявката за окончателно 
плащане.“
3. Досегашната ал. 2 става ал. 3.
4. Досегашната ал. 3 става ал. 4, а думите 
„ал. 2“ се заменят с „ал. 3“.
5. Алинеи 4 и 5 стават съответно ал. 5 и 
6 и се изменят така:
„(5) За разходи по ал. 1, чиято стойност 
възлиза на повече от левовата равностойност 
на 15 000 евро или са част от доставки/услу­
ги на обща стойност, по-голяма от левовата 
равностойност на 15  000 евро, предложени 
от един доставчик, се изисква предоставяне 
на най-малко три съпоставими независими 
оферти в оригинал, които съдържат фирмата 
на търговското дружество (фирмата не се по­
пълва за оферти, подадени от Националната 
служба за съвети в земеделието (НССЗ), срока 
на валидност на офертата, датата на издаване 
на офертата, подпис и печат на оферента, с 
цел определяне на основателността на пред­
ложените разходи. В случаите на доставка на 
машини офертите трябва да съдържат и подпис 
и печат на производителя или официалния 
представител/вносител с цел определяне на 
основателността на предложените разходи. 
Кандидатът представя и заверени копия на 
предварителни или окончателни договори с 
избраните изпълнители/доставчици.
(6) За разходи по ал. 1, чиято стойност 
възлиза на повече от левовата равностойност 
на 15 000 евро или са част от доставки/услу­
ги на обща стойност, по-голяма от левовата 
равностойност на 15  000 евро, предложени 
от един доставчик, за които са определени 
референтни цени, се изисква предоставяне на 
една независима оферта в оригинал, която 
съдържа фирмата на търговското дружество 
(фирмата не се попълва за оферти, подадени 
от НССЗ), срока на валидност на офертата, 
датата на издаване на офертата, подпис и печат 
на оферента, с цел съпоставяне с референтни­
те цени и определяне на основателността на 
предложените разходи. В случаите на доставка 
на машини офертите трябва да съдържат и 
подпис и печат на производителя или офици­
алния представител/вносител с цел определяне 
на основателността на предложените разходи. 
Кандидатът представя и заверени копия на 
предварителни или окончателни договори с 
избраните изпълнители.“ 
6. Създават се нови ал. 7, 8, 9, 10, 11, 12 и 13:
„(7) В случаите по ал. 5 и 6 може с цел оп­
ределяне на основателността на предложените 
разходи изпълнителният директор на РА със 
заповед да определя оценяваща комисия, която 
да се произнесе относно обосноваността на 
разходите. В състава на комисията се включват 
независими оценители, притежаващи знания 
в съответната област.
(8) Оферентите по ал. 5 и 6 в случаите, 
когато са местни лица, трябва да са вписани 
в търговския регистър към Агенцията по 
вписванията, а оферентите – чуждестран­
ни лица, трябва да представят документ за 
правосубектност съгласно националното им 
законодателство. Оферентите на строително-
монтажни работи, местни и чуждестранни 
лица, трябва да бъдат вписани в Централен 
професионален регистър на строителя съгласно 
Закона за камарата на строителите (ЗКС) и да 
могат да извършват строежи и/или отделни 
видове строителни и монтажни работи от 
съответната категория съгласно изискванията 
на чл. 3, ал. 2 ЗКС.
(9) В случаите по ал. 5 и 6 кандидатът из­
праща запитване за оферта по образец съгласно 
приложение № 3а. В случаите по ал. 5, когато 
кандидатът не е избрал най-ниската оферта, 
направеният избор се обосновава писмено.